Aage Hauken

**Aage Hauken** (født 2. september 1947 i Bergen) er en norsk katolsk prest, teolog, organist og forfatter. Han har siden 2005 vært statsstipendiat. Hauken tilhører Dominikanerordenen.

## Biografi
Hauken ble presteviet av biskop John Willem Gran 25. april 1976. Han var fra juli 1977 til august 1994 tilknyttet St. Dominikus kloster i Oslo, de siste fire årene som prior. Han var deretter rektor for Lunden kloster til 2004, og har siden vært kapellan for St. Franciskus Xaveriussøstrene på Voss og rektor for St. Olavs kapell der.

Han er utdannet som organist under Trygve Præsttun, Kjell Flem, Colin Walsh og Nikolay Apollyon, og har i tillegg til å virke som organist også skrevet 30 verker innen orgel-, kor- og klavermusikk.

Etter examen artium fra latinlinjen med gresk på Bergen katedralskole i 1966 studerte han ved Universitetet i Bergen (latin, egyptologi), Universitetet i Oslo (gammelgresk) og Blackfriars ved University of Oxford (teologi). I 1992 tok han doktorgraden med avhandlingen *The Greek Vocabulary of the Roman Imperial Cult and the New Testament* ved det pavelige universitet Sankt Thomas Aquinas (''Angelicum'') i Roma.

Fra 1980 til 1990 var han knyttet til Teologisk fakultet ved Universitetet i Oslo. I årene 1980–1985 oversatte han *[[De deuterokanoniske bøker]]* for Bibelselskapet. 1985–1990 hadde han et professorat i nytestamentlig teologi og historie ved Det pavelige universitet San Tommaso in Urbe i Roma.

## Forfatterskap
Hauken har gitt ut både teologiske fagbøker, kulturhistorie og skjønnlitteratur. 

### Teologiske fagbøker
* *Teologene som skapte Det gamle testamente* (1980) 
* *Myten om Jesus* eller *Teologene som skapte det nye testamente* (1983) 
* *Keiser, stattholder og galileer* (1986) 
* *Biskop og martyr* (1994) 
* *Moderne kirkefedre* (1995)
* *Den guddommelige åpenbaring* (1996)
* *Roma og de første kristne* (1998)
* *Om det katolske* (1999)
* *Teologi for det tredje årtusen*  
* *På den sjette dag" – teologi og dyr* (2006) Nettpublikasjon
* *Teologiske smuler* (2007) Nettpublikasjon
* Doktoravhandling: «The Greek Vocabulary of the Roman Imperial Cult and The New testament» (1992) Nettpublikasjon, deler er publisert av Pontificia Universita S. Tommaso (Roma 1992)
* Disippelen som Jesus elsket - hvem skrev johannesevangeliet? (2023)

### Kulturhistorie
* "Med Paulus i Hellas", St. Olav
* "Det underjordiske Roma – på kryss og tvers i byen under byen", Aschehoug 2008
* "I skyggen av Vesuv – klassiske hemmeligheter i Napoligulfen", Aschehoug 2009
* "På sporet av de første kristne", St. Olav
* "Med Paulus i Tyrkia", St. Olav
* "Hellas fra sør til nord", Spartacus 2014
* "Fra ørken til paradis - gamle klostre i Egypt", St. Olav 2014
* "Med Paulus i Italia" , St. Olav 2015 
*"Jerusalems murer - streiftog i Midt-Østen", St. Olav 2018
*"Besøk hos farao - dager og netter i Egypt", 2020, nettpublikasjon
*ROMA - AMOR - en kjærlighetshustorie. Efrem 2024

### Skjønnlitteratur
Haukens kriminalromaner har frater Andreas og pater Rafael som hovedpersoner, og detektiver. Romanene foregår innenfor et katolsk klostermiljø. I den tredje av romanene, *Solgudens hevn* (1998), opptrer en ny jeg-person, professor Magdalon, som virker basert på Hauken selv. 
* *De ti bud*, kriminalnovelletter (1986)
* *Den dypfryste pateren*, kriminalroman (1987)
* *[[Judasevangeliet (kriminalroman)|Judasevangeliet]]*, kriminalroman (1989)
* *Solgudens hevn*, kriminalroman (1998)
* *Den trettende apostel*, kriminalroman, publisert på internett (se eksterne lenker) (1999)
* *En dronning i kongenes dal* (2016), publisert på internett
* *Pavens beste venn*, katolsk roman (2016), nettpublikasjon
* *St. Peters hemmelighet* - katolsk roman 2020, nettpublikasjon
**Hosanne i det høye* - katolsk roman 2021, nettpublikasjon
**Egyptiske krøniker -* 2021, nettpublikasjon

Hauken har også redigert et utvalg av G.K. Chesterton: *Fader Brown: historier i utvalg*.

## Eksterne lenker
* Eget nettsted
* Biografi på katolsk.no
* ''Den trettende apostel